[{"text_idx": "#000000", "text": "C\u0302ar la idealoj de la sindefenda japana luktarto Aikido kaj tiuj de Esperanto vaste konformas, Mireille Grosjean kaj D-ro Christoph Klawe je la 9-a de decembro 2012 en Treviro (Germanio) fondis la iniciativon \u201eAikidEo\u201c. La nomo devenas de vortludo Aikido + Eo (por Esperanto). Celo de \u201cAikidEo\u201d estas peri Esperanton al Aikido-praktikantoj kaj entuziasmigi Esperantistojn por la harmonia luktarto."}, {"text_idx": "#000001", "text": "Aikido estas arto de sindefendo, kiun la japano Morihei Ueshiba (1883-1969) evoluigis el la Daito-Ryu-Aiki-Jutsu, la sekreta batalarto de la princa familio Takeda. Aikido-praktikantoj nomas Morihei Ueshiba kutime \u201cO Sensei\u201d, \u201cGranda Instruinto\u201d. Kau\u0306ze de siaj religiaj idealoj Ueshiba pensis, ke sia arto estu pacilo: per la apliko de Aikido oni povas konvinki atakanton, ke la vera celo de la homo estas paca kunvivo en harmonio kun la fortoj de la c\u0302ielo kaj la tero. El la detruaj teknikoj de la Takeda-anoj Ueshiba faris sistemon, kiu post konflikto lasas spacon por repacigo. Aikido ne konas proprajn atakajn teknikojn, sed instruas j\u0302etojn kaj manlevumilojn, kiuj alikondukas kaj neu\u0306traligas la energion de la atakanto."}, {"text_idx": "#000003", "text": "Kiamaniere Aikido kaj Esperanto estas ligitaj en la historio, vi ekscios c\u0302i tie."}]